Premierul Mihai Tudose nu figurează pe agendă.  Printre invitații la eveniment se numără și Angela Cristea,  șeful Reprezentanței Comisiei Europene în România și Günther Oettinger, Comisar European pentru Buget și Resurse Umane, care vor și vorbi în deschiderea întâlnirii.  În cadrul evenimentului vor fi mai multe paneluri, printre care și o dezbatere: ”Privind spre trecut: închiderea decalajului (dividendul de coeziune)”, unde vor fi invitați Traian Băsescu, Președintele României în 2007, Vasile Pușcaș, Negociator-șef pentru aderarea României la UE, Alina Mungiu-Pippidi, Director, Societatea Academică Română și Florin Georgescu, Prim-viceguvernator, Banca Națională a României.  A doua dezbatere va fi ”Privind spre viitor: închiderea decalajului (spre convergența reală)”, cu Ionuț Mișa, Ministrul Finanțelor Publice, Liviu Voinea, Viceguvernator, Banca Națională a României, Victor Negrescu, Ministru delegat pentru Afaceri Europene, Gabriela Crețu, Președinte, Comisia pentru Afaceri Europene, Senatul României și Andreea Paul, Președinte, Inițiativa pentru Competitivitate.  În încheierea evenimentului va vorbi Valdis Dombrovskis, Vicepreședintele Comisiei Europene pentru Moneda Euro și Dialog Social.    Președintele Klaus Iohannis: Din punct de vedere economic, PIB-ul României aproape că s-a dublat în cei 10 ani de apartenență la Uniune, această creștere fiind înregistrată în condițiile în care Uniunea a traversat o perioadă de criză financiară dificilă.